આંગણવાડી બહેનોને પૂરતું વેતન અને ન્યાય આપો બનાસકાંઠા જિલ્લાના કેટલાક એવા પ્રશ્નો કે જેનું નિરાકરણ છેલ્લા કેટલાક સમયથી આવી નથી રહ્યું તેવા પેચીદા બની બેઠેલા પ્રશ્નોના નિરાકરણને લઇ વડગામ તાલુકાના ધારાસભ્ય જિજ્ઞેશ મેવાણી મેદાને ઉતર્યા છે ત્યારે સોમવારે જિજ્ઞેશ મેવાણીએ પાલનપુર શહેરના દિલ્હીગેટથી જિલ્લા કલેકટર કચેરી સુધી રેલી યોજી હતી જેમાં જિલ્લાના પેચીદા બનેલા પ્રશ્નો જેવા કે લડબી નદીનું દબાણ, સિવિલ હોસ્પિટલનું ખાનગીકરણ રોકો, સરકારી મેડિકલ કોલેજ બનાવો, ગરીબ માણસોને રાહતના પ્લોટ ફાળવો, ખેડૂતોની જમીનની ખોટી માપણીઓ બંધ કરો ,આશાવર્કર અને આંગણવાડી બહેનોને પૂરતું વેતન અને ન્યાય આપો તેવા અનેક મુદ્દા ને લઈ રેલી યોજાઇ હતી.